Bodavá bolesť v chrbte na pravej strane boku
Dobrý deň. 
Priateľ má bolesti na pravej strane boku pod rebrami ... Mysleli sme si že je to zo žlčníka ale boli sme na RTG aj na sono a všetky hodnoty mal dobré. Vraj má v tele niekde zápal ale nevedeli mu povedať že kde. Čo by mu podľa Vás mohlo uľaviť od bolesti keď mu to prechádza až do ramena?
Dobrý deň, ďakujeme za Vašu otázku.
Na krátkodobú liečbu bolesti sú vhodné lieky s obsahom
paracetamolu
alebo
ibuprofénu
. Vždy je potrebné dodržiavať dávkovanie podľa pokynov výrobcu uvedených na obale a v príbalovom letáku. Keďže mi nie je známe, aké lieky presne užívate, bolo by vhodné konzultovať liečbu analgetikami aj so svojím praktickým lekárom.
Keďže môže mať bolesť rôzne príčiny (  rôzne ochorenia žlčníka, pečene, sleziny, tráviaceho traktu, hrudnej chrbtice atď.). , tak je na určenie správnej liečby potrebná správna diagnostika zdravotného problému. Pokiaľ bolesť pretráva, alebo sa pridružia aj iné príznaky, tak je nutné opakovane vyhľadať pomoc lekára.
Skorú úľavu od príznakov Vám prajem.
S pozdravom Martina Vetráková.